തിരുമുല്ലവാരം ബലിതര്പ്പണ സ്ഥലത്ത് ടോക്കണ് ലോബി കര്മ്മികളില് പിന്ന് പണം വാങ്ങാന് ടോക്കണ് വിതരണത്തില് ക്രമക്കേട് കൊല്ലം: തിരുമുല്ലവാരം കടപ്പുറത്ത് ബലിതര്പ്പണത്തിന് എത്തുന്നവരെ ടോക്കണ് നല്കി നിയന്ത്രിക്കുന്നവര് അനധികൃത ഇടപെടലുകള് നടത്തുന്നുവെന്ന് ആരോപണം. ആകെയുള്ള ആറ് കര്മ്മികള്ക്കായി വ്യത്യസ്ത നിറത്തിലുള്ള ആറ് ടോക്കണുകളുണ്ട്. ഇവ വിതരണം ചെയ്ത് അതത് കര്മ്മികള്ക്കടുത്തേക്ക് പറഞ്ഞുവിടും. എന്നാല് ടോക്കണ് വിതരണം ചെയ്യുന്നവര്, തങ്ങളെ പ്രസാദിപ്പിക്കുന്ന കര്മ്മികള്ക്ക് കൂടുതല് പേരെ ലഭ്യമാക്കുന്നു എന്നതാണ് പ്രധാന പരാതി. പ്രതിദിനം നിരവധിപേര് ബലിതര്പ്പണത്തിനെത്തുന്ന തിരുമുല്ലവാരം രണ്ടുമാസമായി ഈ നിയന്ത്രണത്തിലാണ്. തിരുവിതാംകൂര് ദേവസ്വം ബോര്ഡ് നിയന്ത്രണത്തിലുള്ള ക്ഷേത്രത്തിലെ അഡ്ഹോക് കമ്മിറ്റിയാണ് പരിഷ്കാരം നടപ്പാക്കിയത്. ടോക്കണിന് തുകയൊന്നും ഈടാക്കുന്നില്ലെങ്കിലും ഇവ വാങ്ങി മാത്രമേ ബലിതര്പ്പണത്തിന് അനുവദിക്കുകയുള്ളൂ. ടോക്കണ് വാങ്ങണമെന്ന് നിര്ബന്ധമില്ലെങ്കിലും വാങ്ങാത്തവരെ ഭീഷണിപ്പെടുത്താന് ചില സംഘങ്ങളുണ്ടെന്ന് അനുഭവസ്ഥര് പറയുന്നു. ഓരോ കര്മ്മിയും പ്രതിദിനം 500 രൂപ വീതം അഡ്ഹോക് കമ്മിറ്റിക്ക് നല്കണം. ദിവസം ലഭിക്കുന്ന 3000 രൂപയില് 1000 രൂപ ടോക്കണ് വിതരണം ചെയ്യുന്നവര്ക്കുള്ള കൂലിയാണ്. ദേവസ്വം ബോര്ഡിന്റെ വരുമാനങ്ങളെല്ലാം ബോര്ഡ് സീല് ചെയ്ത രസീതു നല്കി മാത്രമേ വാങ്ങാവൂ എന്നിരിക്കെ പ്രതിമാസം കര്മ്മികളില് നിന്നു വാങ്ങുന്ന 90,000 രൂപ എങ്ങനെയാണ് കണക്കില് ഉള്ക്കൊള്ളിക്കുന്നതെന്നു വ്യക്തമല്ല. കാണണം, കാണേണ്ടപോലെ! ബലിതര്പ്പണത്തിനെത്തുന്നവരെ ആറു കര്മ്മികള്ക്കും തുല്യമായി ലഭിക്കാനാണ് പരിഷ്കാരം നടപ്പാക്കിയതെന്ന് അധികൃതര് പറയുന്നു. എന്നാല് വേണ്ടരീതിയില് കാണുന്ന കര്മ്മികള്ക്ക് കൂടുതല് ആളെ എത്തിച്ചുനല്കാന് ടോക്കണ് വിതരണം ചെയ്യുന്നവര് ശ്രമിക്കാറുണ്ട്. ദക്ഷിണ ഇനത്തില് പ്രതിദിനം ഭീമമായ തുക ലഭിക്കുന്ന ചില കര്മ്മികള് ആത്മാര്ത്ഥമായി ഇവരെ കാണുന്നുണ്ടെന്നും ഇത്തരക്കാര്ക്ക് മറ്റു കര്മ്മികളേക്കാള് കൂടുതല് ആളുകളെ ബലിതര്പ്പണത്തിന് ലഭിക്കുന്നുണ്ടെന്നുമാണ് പരാതി. ക്ഷേത്രത്തിന് വരുമാനമില്ല തിരുമുല്ലവാരം മഹാവിഷ്ണു ക്ഷേത്രത്തിന്റെ പടിഞ്ഞാറ് ഭാഗത്തെ കടപ്പുറത്താണ് ബലിതര്പ്പണം നടത്തുന്നതെങ്കിലും വരുമാനം ക്ഷേത്രത്തിനല്ല. ചടങ്ങുകള് നടക്കുന്നത് സ്വകാര്യ ഭൂമിയിലാണ്. ചടങ്ങുകളിലൂടെ ഭീമമായ തുക ലഭിക്കുന്നത് കര്മ്മികള്ക്ക് മാത്രമാണ്. ഉത്സവത്തിനും മറ്റും ചില സംഭാവനകള് കര്മ്മികള് നല്കുന്നതൊഴിച്ചാല് മറ്റ് വരുമാനമൊന്നും ക്ഷേത്രത്തിനില്ല. ബലിതര്പ്പണത്തിനെത്തുന്നവര് തിലഹവനം, പായസം തുടങ്ങിയ പൂജകള് നടത്തിയാല് മാത്രമേ ക്ഷേത്രത്തിന് വരുമാനമുള്ളൂ. ബലിതര്പ്പണ ചടങ്ങുകളില് ക്ഷേത്രത്തിന്റെയോ ദേവസ്വം ബോര്ഡിന്റെയോ നിയന്ത്രണം പൂര്ണമായുണ്ടായാല് വരുമാനം വര്ദ്ധിക്കുന്നതിനൊപ്പം പ്രദേശത്തെ വികസനത്തിനും ആക്കം കൂടും. ബലിതര്പ്പണത്തിനെത്തുന്നവര് ചെലവാക്കുന്ന തുക ആരുടെയൊക്കെയോ പോക്കറ്റുകളിലേക്കാണ് പോകുന്നത്. തിരുമുല്ലവാരം ക്ഷേത്രത്തിലെ അഡ്ഹോക് കമ്മിറ്റിയുടെ നിയന്ത്രണത്തില് ടോക്കണ് വിതരണം നടത്തുന്നതായി വിവരം ലഭിച്ചിട്ടുണ്ട്. ഇത് സംബന്ധിച്ചുള്ള പരാതികള് ഒന്നും ലഭിച്ചിട്ടില്ല. അനധികൃത ഇടപെടലുകളുണ്ടോ എന്ന് ദേവസ്വംബോര്ഡ് അടിയന്തര അന്വേഷണം നടത്തി നടപടികള് സ്വീകരിക്കും വിജയന്, ദേവസ്വം അസിസ്റ്റന്റ് കമ്മിഷണര്, കൊല്ലം ഗ്രൂപ്പ്